《和府公观刘团练宝刀诗》
宋代·刘敞

吾宗宝刀清如水，东夷昔时献天子。孤光昼射沧海寒，杀声夜吼蛟龙起。

上为镣琫下珧珌，粲如珠玑耀朝日。制度还存三代风，精神未是尘中物。

秘藏武库人莫窥，外家将军独得之。四方升平竟未试，流落功名翻可悲。

时无薛烛谁赏异，庙堂宗工诗绝世。丈夫要取万里侯，肯令神兵负诗意。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。